הליך קדמי להסרה חלקית של דיסק צוארי ואיחוי צווארי

הסרה חלקית של דיסק צוארי ואיחוי צווארי, בהליך קדמי ACDF-Anterior cervical discectomy and fusion הוא הליך כירורגי לשחרור וטיפול במצב של דחיסת שורש עצב או חוט השדרה. שחרור הלחץ על חוט השדרה ושורשי העצבים של עמוד השדרה הצווארי נעשה בדרך כלל על ידי כריתה חלקית של הדיסק-דיסקטומיה, ולאחר מכן איחוי בין החוליות, לייצוב החוליות המתאימות. הליך זה משמש כאשר טיפולים שמרניים נכשלו.                                                             

 ההליך הרפואי 
הגישה הכירורגית היא דרך חתך קטן בחלק הקדמי של הצוואר. גישה זו ממזערת את הכאב לאחר הניתוח ומקצרת את ההחלמה, בזכות הפחתת נזק לרקמות ולשרירים. הדיסק הבין חולייתי מוסר בחלקו כדי להקל על הלחץ על חוט השדרה ועצבים בעמוד השדרה. מילוי המרווח הבין חולייתי על ידי החדרת שתל בין גופי החוליות הנקרא כלוב, במקום הדיסק, והנחת לוחית טיטניום המוחזקת במקומה באמצעות ברגים. החתך הוא בגודל 3-4 סנטימטרים, ללא פגיעה בשרירים. לאחר הניתוח ייתכן כאב גרון ומעט קושי בבליעה. האשפוז לאחר הניתוח הוא של יומיים שלושה.
 סיבות 
ניתוח ACDF הוא טיפול במצבים בהם נגרם לחץ כתוצאה מזיזי עצם ובליטות דיסקים הגורמים לכאב חמור או תופעות נוירולוגיות כתוצאה ממצוקה במערכת העצבים המרכזית או ההיקפית. הלחץ על העצבים או חוט השדרה הוא בדרך כלל תהליך המצטבר לאורך תקופה ארוכה. המצבים העלולים לגרום לכליאה-impingement או לחץ נובעים מ:

1. פריצת דיסק בינחולייתי שבו הגרעין הפולפוסוס בולט החוצה מטבעת הדופן המקיפה אותו. הבלט לוחץ על שורש העצב, הסמוך לו.

2. מחלת דיסק ניוונית של הדיסק שחלים עם הגיל בהם נגרמים קרעים קטנים בטבעת המקיפה אותו ובעקבות כך, דלקת בשורש העצב.

3.שינויים בחוליות הצוואר הגורמים לגדילת זיזי עצם והצרת תעלת השדרה Cervical Stenosis או מיילופתיה Myelopathy, כתוצאה מלחץ על שרשי העצב או על חוט השדרה.

 טכניקה 
שמאל|ממוזער|300x300 פיקסלים|דיסקקטומיה צווארית קדמית
הנוירוכירורג או האורתופד נכנסים לחלל שבין שני דיסקים דרך חתך קטן מלפנים הצוואר. הדיסק מוסר בחלקו כמו גם זיזי עצם דלקתיים. על-ידי כך משוחרר הלחץ על העצב. לרוב, חלקו הגדול של הדיסק נשאר במקומו ולא מוסר בניתוח. במקום החלק שהוסר, לעיתים אין צורך להניח דבר והוא יצטלק בהדרגה. לאחר מכן, הפתח הבין-חולייתי, תעלת העצם שדרכה עובר עצב השדרה, מורחב באמצעות מקדחה, מה שנותן לעצב יותר מקום לצאת מתעלת השדרה. לעיתים, כדי למנוע קריסה של החוליות ולהגביר את היציבות, ממלאים את החלל בשתל. זה יכול להיות שתל עצמי שנלקח מהאגן או שתל מגופה או שתל מלאכותי. התהליך של אחוי שתל העצם המחבר את החוליות הוא איטי. לעיתים, נדרש גם חיבור לוחית טיטניום המוברגת על החוליות או שמשתמשים בברגים בין החוליות כדי להגביר את יציבות האיחוי. זה נדרש במיוחד בניתוח בו מעורב יותר מדיסק אחד.

 התאוששות 
שמאל|ממוזער|159x159 פיקסלים|סריקת CT של מטופל לאחר דיסקטומיה ואיחוי צווארי קדמי דו-מפלסי (ACDF) עם שתל וקיבוע חיצוני.
הניתוח מחייב שהות של יום עד שלושה ימים במרפאה והתאוששות הדרגתית בין שבוע לשישה שבועות. בטכנולוגיה באמצעות ניתוח מיקרו דיסקטומיה אנדוסקופית, המטופל יכול להמשיך בחייו הרגילים תוך ימים אחדים. ייתכן שיומלץ למטופל לענוד סד צווארי עד 8 שבועות כדי להבטיח שמירה על יישור תקין ויציבה טובה של עמוד השדרה. הסד מגביר את המודעות ליציבה נכונה ומסייע במניעת תנועות פתאומיות או מוגזמות העלולות להחמיר או להאט את תהליך הריפוי.

מומלץ במיוחד לענוד סד צוואר בעת נסיעה, שינה, מקלחת או כל פעילות אחרת שבה המטופל לא יוכל להבטיח ייצוב של עמוד השדרה. לעיתים יומלץ על פיזיותרפיה על מנת לקדם ריפוי תקין, וכן לחזק את השרירים הסובבים, שישמשו בתפקידו של סד צווארי טבעי ולהבטיח ייצוב של עמוד השדרה. המטופל יתחיל להיגמל מהסד הצווארי בערך 4 עד 6 שבועות לאחר הניתוח.

 סיכונים 
ניתוחי ה-ACDF ניתנים לרוב לביצוע בבטחה וללא סיבוכים. עם זאת, כמו כל הליך כירורגי, ישנם סיכונים הקשורים הן להרדמה והן להליך עצמו. הסיכונים כוללים: בעיות לב, כגון התקף לב או הפרעות קצב, בעיות ריאה, כגון זיהום ודלקת ריאות או קרישי דם, דלקת בדרכי השתן, פקקת ורידית עמוקה (DVT) בעיות עיניים או ראייה, שבץ מוחי, סיכון קטן לאירוע מסכן חיים משמעותי.

סיכונים ספציפיים של ACDF עלולים לכלול: שינויים בקול שבדרך כלל משתפרים תוך מספר ימים. פגיעה בעצב הגרון הגורמת לשינויים בקול וקשיי בליעה שבדרך כלל משתפרת תוך מספר ימים, כאב בגב העליון פגיעה בוושט, פגיעה בכלי דם או פגיעה עצבית הגורמת לכאב, קהות חושים או חולשה בזרוע, פגיעה בחוט השדרה הגורמת לשיתוק של הידיים והרגליים.

קישורים חיצוניים

 הערות שוליים 

קטגוריה:עמוד השדרה ושלד החזה
קטגוריה:כירורגיה כללית: פעולות
קטגוריה:מערכת העצבים ההיקפית
קטגוריה:מערכת העצבים המרכזית
קטגוריה:טכנולוגיה רפואית